*APSTIPRINĀTS*

*ar Nacionālās elektronisko plašsaziņas līdzekļu padomes*

*2019.gada 8.augusta lēmumu Nr.153*

Nacionālās elektronisko plašsaziņas līdzekļu padomes konkursa

**“Apraides tiesību piešķiršana** **radio** **programmas veidošanai vai apraides aptveršanas zonas palielināšanai Rūjienā 99,3 MHz frekvencē”** nolikums

1. **Vispārīgie jautājumi**
2. Nolikums nosaka:
   1. Kārtību, kādā īstenot Elektronisko plašsaziņas līdzekļu likumā paredzēto apraides tiesību piešķiršanu, ja pretendenta darbībai ir nepieciešams radiofrekvenču resurss;
   2. Konkursa mērķi;
   3. Konkursa dalības maksu;
   4. Konkursa priekšmetu;
   5. Prasības konkursa pretendentam;
   6. Konkursa pieteikuma iesniegšanas un noformēšanas kārtību.
3. Konkursa īstenošanu un uzraudzību nodrošina Nacionālā elektronisko plašsaziņas līdzekļu padome (turpmāk arī – Padome).
4. Konkursa mērķi – nodrošināt sabiedrības interešu ievērošanu un radīt priekšnoteikumus veiksmīgas konkurences vides attīstībai, kas nodrošinātu elektronisko plašsaziņas līdzekļu programmu veidošanu, pamatojoties uz dažādības, augstas kvalitātes un profesionālisma principiem, veidojot uzticamu, daudzveidīgu nacionālo un reģionālo saturu, kas atbilst demokrātiskām vērtībām un stiprina Latvijas nacionālo kultūrtelpu.
5. Piedalīšanās konkursā ir pretendenta brīvas gribas izpausme. Piesakoties konkursā, pretendents piekrīt, ka informācija par konkursa pretendentiem un uzvarētāju tiek publicēta Padomes mājaslapā internetā ([www.neplpadome.lv](http://www.neplpadome.lv)).
6. Visiem pretendentiem tiek radītas vienādas iespējas piedalīties konkursā par apraides tiesībām radio programmas veidošanai vai apraides aptveršanas zonas palielināšanai Rūjienā 99,3 MHz frekvencē.
7. Konkursa dalības maksa ir 1067,00 *euro* (viens tūkstotis sešdesmit septiņi *euro*, 00 *euro* *centi*). Rekvizīti maksājuma veikšanai:

Saņēmējs: Valsts kase

Reģistrācijas Nr.: 90000050138

Kods: TRELLV22

Konta Nr.: LV08TREL2470623009000

1. Uzziņas, zvanot pa tālruni +371 67221848 vai rakstot uz e-pastu [neplpadome@neplpadome.lv](mailto:neplpadome@neplpadome.lv).
2. **Konkursa priekšmets**
3. Apraides tiesību piešķiršana elektroniskā plašsaziņas līdzekļa, kas raida komerciālu vai nekomerciālu radio programmu, FM radio programmas veidošanai vai apraides aptveršanas zonas palielināšanai Rūjienā 99,3 MHz frekvencē.
4. Radio programmas prasības:
   1. Raidlaika apjoms: 24 stundas diennaktī;
   2. Valoda: latviešu valoda;
   3. Programmas formāts: informatīvs, informatīvi muzikāls vai muzikāls;
   4. Mērķauditorija: Rūjienas un tās apkārtnes iedzīvotāji, viesi un caurbraucēji.
5. Tehniskie parametri:
   1. atrašanās vieta – Rūjiena;
   2. frekvence – 99,3 MHz;
   3. polarizācija – V;
   4. antenas uzstādīšanas augstums virs zemes – 58 m;
   5. izstarotā jauda e.r.p., dBW – 22-30;
   6. aptveršanas zonas rādiuss – 12-20 km.
6. **Prasības pretendentam**
7. Konkursā var piedalīties fiziskās personas un Latvijā, Eiropas Savienības dalībvalstīs un Eiropas Ekonomikas zonas valstīs reģistrētas juridiskās personas vai fizisko un juridisko personu apvienības.
8. Pretendentam ar tiesas spriedumu nav pasludināts maksātnespējas process, ar tiesas nolēmumu netiek īstenots tiesiskās aizsardzības process vai ārpustiesas tiesiskās aizsardzības process, nav uzsākta bankrota procedūra, nav piemērota sanācija vai mierizlīgums. Pretendentam nav apturēta saimnieciskā darbība un tas neatrodas likvidācijas procesā.
9. Pretendentam nav nodokļu parādu, tajā skaitā valsts sociālās apdrošināšanas iemaksu parādi, kas kopsummā pārsniedz 150,00 *euro*.
10. **Konkursa pieteikuma iesniegšanas un noformēšanas kārtība**
11. Konkursa pieteikuma iesniegšanas termiņš – **līdz 2019.gada 05.septembrim plkst. 10.00** Rīgā, Doma laukumā 8A, LV–1939. Piedāvājumu pieņemšana notiek darba dienās laikā no plkst. 9.00–17.00.
12. Pretendents var mainīt vai atsaukt savu pieteikumu pirms pieteikuma iesniegšanas termiņa beigām.
13. Konkursa pieteikumu var iesniegt personīgi vai nosūtīt pa pastu (jābūt nogādātam 14.punktā norādītajā adresē 14.punktā noteiktajā termiņā). Konkursa pieteikumu iesniedz vai nosūta vienā oriģinālā eksemplārā valsts valodā, ieliktu aizlīmētā aploksnē, uz kuras norāda: “Konkursam “Apraides tiesību piešķiršana radio programmas veidošanai vai apraides aptveršanas zonas palielināšanai Rūjienā 99,3 MHz frekvencē””.
14. Iesniedzamie dokumenti:
    1. Pretendenta iesniegums dalībai konkursā, aizpildot nolikuma Pielikumā Nr.1 pievienoto veidlapu;
    2. Pretendenta apliecinājumi par nolikuma 12. un 13.punktā minēto;
    3. Darbības pamatnosacījumi, kuros norāda:
       1. Programmas nosaukumu;
       2. Darbības mērķi;
       3. Programmas formātu;
       4. Valodu;
       5. Citas ziņas, kuras pretendents uzskata par svarīgām.
    4. Programmas darbības attīstības plāns;
    5. Dokumenti (bankas izziņa un/vai 2018.gada pārskats un 2019.gada operatīvā bilance vai pārskats), kas apliecina iespējamos finansiālā nodrošinājuma avotus vismaz pirmajam darbības gadam;
    6. Dokumenti, kas apliecina pretendenta līdzšinējo pieredzi un kompetenci, t.sk., pretendenta radošā personāla pieredzi un kompetenci;
    7. Dokumenti, kas apliecina pretendenta tehnisko nodrošinājumu;
    8. Dokuments, kas apliecina konkursa dalības maksas samaksu.
15. Pretendents ir tiesīgs iesniegt citus papildu dokumentus un materiālus, kurus uzskata par nepieciešamiem savas atbilstības apliecināšanai.
16. Piedāvājuma dokumentus iesniedz caurauklotus, tos noformējot atbilstoši Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”.
17. Iesniegtie dokumenti pretendentam atpakaļ netiek izsniegti, izņemot nolikuma 21.punktā paredzētajā gadījumā.
18. Pieteikumi, kas iesniegti pēc 14.punktā noteiktā termiņa, neatvērti tiks atdoti vai nosūti ierakstītā pasta sūtījumā iesniedzējam vai iznīcināti, ja nebūs norādīta pasta sūtījuma atpakaļadrese.
19. **Piedāvājuma atvēršana, izskatīšana, novērtēšana un rezultātu noteikšana**
20. Konkursa pieteikumu izvērtēšana un lēmuma pieņemšana notiek ne vēlāk kā 2019.gada 1.novembrī.
21. Padome atver konkursa pieteikumus to iesniegšanas secībā, pārliecinoties, ka iesniegts 17.punktā minētais, un Padomes locekļi parakstās uz iesniegtajiem pieteikumiem. Ja nav iesniegts nolikuma 17.punktā minētais vai tiek konstatēts, ka saturiski trūkst tāda informācija, bez kuras Padome nevar pilnvērtīgi izvērtēt pieteikumu, Padome aicina attiecīgo pretendentu iesniegt iztrūkstošo informāciju.
22. Ja pretendents ir iesniedzis visus 17.punktā minētos dokumentus vai arī Padomes noteiktajā laikā novērsis trūkumus, Padome uzaicina pretendentu uz noklausīšanos Padomes sēdē.
23. Pēc pretendentu noklausīšanās Padome vērtē pretendentu pieteikumus to iesniegšanas secībā atbilstoši nolikuma Pielikumā Nr.2 noteiktajiem kritērijiem.
24. Ja vismaz vienā no nolikuma Pielikuma Nr.2 1., 2. un 3.punktā noteiktajiem kritērijiem iegūtais punktu skaits ir mazāks par 2 punktiem (iegūti 0-1 punkti), punktu skaits citiem Pielikumā Nr.2 noteiktajiem kritērijiem nav jānosaka, pārtraucot pretendenta pieteikuma vērtēšanu.
25. Noraidījuma gadījumā pretendentam tiks nosūtīts rakstisks paziņojums par noraidījumu.
26. Konkursa uzvarētājs tiek noteikts, ņemot vērā konkursa pieteikumu, kas ieguvis visaugstāko vidējo vērtējumu (Padomes locekļu vērtējumu summa, dalīta ar to Padomes locekļu skaitu, kas piedalās vērtēšanā) saskaņā ar nolikumā paredzēto vērtēšanas kārtību.
27. Padome piešķir uzvaru konkursā tikai vienam konkursa dalībniekam.
28. Padome ir tiesīga nepiešķirt uzvaru konkursā nevienam konkursa dalībniekam.
29. Konkursa rezultāti tiek paziņoti rakstveidā.
30. Pretendentam, kurš uzvarējis konkursā, ir jāuzsāk apraide 15 (piecpadsmit) mēnešu laikā no dienas, kad stājies spēkā lēmums par konkursa rezultātiem.
31. Padomes lēmumu par konkursa rezultātiem viena mēneša laikā var pārsūdzēt Administratīvās rajona tiesas Rīgas tiesu namā Baldones ielā 1A, Rīgā, likumā noteiktajā kārtībā.

*Pielikums Nr.1*

*konkursa “Apraides tiesību piešķiršana radio programmas veidošanai vai*

*apraides aptveršanas zonas palielināšanai Rūjienā 99,3 MHz frekvencē” nolikumam*

Nacionālā elektronisko plašsaziņas līdzekļu padome

Doma laukums 8A,

Rīga, LV-1939

**Iesniegums dalībai konkursā**

**“Apraides tiesību piešķiršana radio** **programmas veidošanai vai apraides aptveršanas zonas palielināšanai Rūjienā 99,3 MHz frekvencē”**

Saskaņā ar konkursa nolikumu, es, apakšā parakstījies, apliecinu, ka:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk arī – pretendents) piekrīt konkursa nolikuma noteikumiem un garantē nolikuma prasību izpildi. Konkursa nolikums ir skaidrs un saprotams;
2. Visas konkursa pieteikumā iesniegtās ziņas par pretendentu un pieteikumu ir patiesas;
3. Iesniegumam pievienotie dokumenti veido šo pieteikumu.

|  |  |
| --- | --- |
| Pretendenta nosaukums  (fiziskai personai – vārds, uzvārds; juridiskajai personai – nosaukums): |  |
| Personas kods/reģistrācijas numurs |  |
| Informācija par īpašniekiem (juridiskai personai) |  |
| Juridiskā adrese un faktiskā adrese (ja atšķiras) |  |
| Bankas rekvizīti |  |
| Kontaktpersona (vārds, uzvārds, amats) |  |
| Telefona Nr. |  |
| E-pasta adrese |  |
| Datums |  |
| Pretendenta paraksts un atšifrējums |  |

*Pielikums Nr.2*

*konkursa “Apraides tiesību piešķiršana radio* *programmas veidošanai vai*

*apraides aptveršanas zonas palielināšanai Rūjienā 99,3 MHz frekvencē” nolikumam*

**Pieteikuma vērtēšanas kritēriji**

|  |  |  |
| --- | --- | --- |
| **Nr. p. k.** | **Kritērijs, iespējamais maksimālais punktu skaits** | **Individuālais pieteikuma vērtējums** |
| 1. | Atbilstība konkursa mērķim un mērķa realizācijai  Konkursa mērķis ir nodrošināt sabiedrības interešu ievērošanu un radīt priekšnoteikumus veiksmīgas konkurences vides attīstībai, kas nodrošinātu elektronisko plašsaziņas līdzekļu programmu veidošanu, pamatojoties uz dažādības, augstas kvalitātes un profesionālisma principiem, veidojot uzticamu, daudzveidīgu nacionālo un reģionālo saturu, kas atbilst demokrātiskām vērtībām un stiprina Latvijas nacionālo kultūrtelpu (0-4\* punkti) |  |
| 2. | Programmas formāts un tā aktualitāte, nepieciešamība reģionā, sasniedzamā auditorija  Tiek vērtēts pretendenta iesniegtais programmas attīstības plāns, kurā atspoguļota informācija par konkrētās programmas nepieciešamību reģionā, kā arī par mērķauditoriju, norādot, ar kādiem rīkiem to plānots sasniegt. (0-4\* punkti) |  |
| 3. | Finansiālais nodrošinājums, darbības ilgtspēja  Pretendenta rīcībā ir pietiekami finansiālie resursi (redzams bankas izziņā/gada pārskatā/operatīvajā bilancē). Nav konstatējama pretendenta maksātnespēja, nodokļu (nodevu) parādi, kas pārsniedz 150,00 *euro*, nav uzsākts tiesiskās aizsardzības process, nav uzsākta bankrota procedūra, nav piemērota sanācija vai mierizlīgums. Pretendentam nav apturēta saimnieciskā darbība un tas neatrodas likvidācijas procesā. (0-4\* punkti) |  |
| 4. | Konkursa pretendenta līdzšinējā pieredze un kompetence, t.sk., radošā personāla pieredze un kompetence  Pretendenta līdzšinējā attīstība, būtiskākie sasniegumi, līdzšinējais pienesums sabiedrībai kopumā. (0-4 punkti) |  |
| 5. | Tehniskais nodrošinājums  Pretendents ir apliecinājis, ka tam ir nepieciešamais resurss, lai nodrošinātu radio programmas veidošanu vai apraides aptveršanas zonas palielināšanu un radio programmas apraidi. (0-4 punkti) |  |
| **Punkti kopā** | |  |

\*Ja pretendents saņem tādu vērtējumu (Padomes locekļu vērtējums dalīts ar to Padomes locekļu skaitu, kas piedalās vērtēšanā), kas ir mazāks par 2 punktiem (0-1 punkti), punktu skaits citiem noteiktajiem kritērijiem nav jānosaka, pārtraucot pretendenta pieteikuma vērtēšanu.

|  |  |  |
| --- | --- | --- |
| **Padomes loceklis**  **(vārds, uzvārds)** | **Datums** | **Paraksts** |
|  |  |  |

Vērtēšanas kritēriji:

0 punkti – netiek sniegta nekāda informācija vai informācija ir pilnībā neatbilstoša.

1 punkts – piedāvājumā sniegtā informācija norāda, ka piedāvājumam ir būtiski trūkumi, lai sasniegtu noteikto rezultātu.

2 punkti – piedāvājumā sniegtā informācija norāda, ka piedāvājumam ir daļēji trūkumi, lai sasniegtu noteikto rezultātu.

3 punkti – piedāvājumā sniegtā informācija rada pārliecību, ka noteiktais rezultāts tiks sasniegts.

4 punkti – piedāvājumā sniegtā informācija pilnībā un pārliecinoši norāda, ka rezultāts tiks sasniegts.